ddrg/super_eurlex huggingface dataset:
(4)

For at sikre, at der er overensstemmelse mellem beregningen af den årlige emissionstildeling, tilpasningerne heraf og de drivhusgasemissioner, der indberettes for hvert år, bør beregningen af medlemsstaternes tilpasninger af de årlige emissionstildelinger ligeledes ske under anvendelse af værdierne for globalt opvarmningspotentiale i den fjerde vurderingsrapport fra Det Mellemstatslige Panel om Klimaændringer, der blev vedtaget ved beslutning 15/CP.17 af partskonferencen under De Forenede Nationers rammekonvention om klimaændringer. Tilpasningerne af de årlige emissionstildelinger, der er beregnet på denne måde, bør benyttes fra det første år, hvor indberetningen af drivhusgasopgørelser med anvendelse af disse nye værdier for globalt opvarmningspotentiale bliver obligatorisk i henhold til artikel 7, stk. 6, litra b), i Europa-Parlamentets og Rådets forordning (EU) nr. 525/2013 (4).
—

I betragtning af at forslaget til ændringsbudget nr. 9 til det almindelige budget for 2013 skal vedtages omgående, er det berettiget i overensstemmelse med artikel 3, stk. 3, i Rådets forretningsorden at forkorte den periode på otte uger for information af de nationale parlamenter samt perioden på ti dage for optagelse af punktet på Rådets foreløbige dagsorden, der er fastsat i artikel 4 i protokol nr. 1 om de nationale parlamenters rolle i Den Europæiske Union —
(3)

Af hensyn til hygiejnen og folkesundheden blev det dog anset for berettiget at opføre bromadiolon og andre antikoagulansrodenticider i bilag I til direktiv 98/8/EF og dermed give medlemsstaterne mulighed for at godkende bromodiolonbaserede produkter. I henhold til direktiv 2009/92/EF skal medlemsstaterne, når de godkender produkter, som indeholder bromadiolon, dog sikre, at der overvejes og benyttes alle egnede og disponible foranstaltninger for at begrænse risikoen for primær og sekundær udsættelse af mennesker og af dyr uden for målgruppen og af miljøet. De risikobegrænsende foranstaltninger i direktiv 2009/92/EF omfatter derfor bl.a. den begrænsning, at produkterne udelukkende må anvendes af fagfolk.
(2)

I betragtning af den aktuelle situation med ustabile kapitalstrømme, som navnlig berører nye vækstmarkeder, risiciene for det makroøkonomiske scenario og de resterende svagheder i banksektoren er det hensigtsmæssigt at yde forebyggende mellemfristet finansiel bistand til Rumænien under mekanismen for betalingsbalancestøtte til medlemsstaterne. Selv om Rumænien under de aktuelle markedsforhold ikke agter at anmode om udbetaling af midler, forventes den forebyggende bistand at kunne bidrage til at konsolidere den makroøkonomiske, finanspolitiske og finansielle stabilitet og gennem strukturreformer øge robustheden og vækstpotentialet i den rumænske økonomi.
Ydelsen af driftsstøtte til miljøbeskyttelsesforanstaltninger behandles i afsnit 3.4 i rammebestemmelserne, hvor der står følgende:

»I overensstemmelse med den hidtidige politik godkender Kommissionen normalt ikke driftsstøtte, der fritager virksomhederne for omkostninger ved forurening eller gener forårsaget af dem selv. Kommissionen kan dog under visse afgrænsede omstændigheder gøre en undtagelse fra dette princip. Den har hidtil gjort det inden for affaldsforvaltning og miljøskattelempelser. Kommissionen vil fortsat behandle sådanne sager særskilt og på grundlag af sagens beskaffenhed samt de af Kommissionen udviklede kriterier inden for ovennævnte to områder. Disse kriterier bestemmer, at støtten kun må være en kompensation for de produktionsomkostninger, der ligger ud over de traditionelle omkostninger, at de bør være midlertidige og principielt degressive, så der skabes et incitament til at mindske forureningen eller at fremme en mere effektiv ressourceudnyttelse. Endvidere må støtten ikke stride mod andre bestemmelser i EF-traktaten, navnlig vedrørende fri udveksling af varer og tjenesteydelser.

Inden for affaldsforvaltning kan offentlig finansiering af meromkostningerne til selektiv indsamling af, genvinding fra og behandling af kommunalt affald til fordel for såvel virksomheder som forbrugere omfatte statsstøtte. En sådan støtte kan i givet fald blive godkendt, hvis der pålægges virksomhederne et gebyr i forhold til den brug, de gør af ordningerne eller i forhold til den mængde affald, de producerer under deres aktiviteter. Støtte til indsamling af, genvinding fra og behandling af industri- og landbrugsaffald vil blive behandlet fra sag til sag.

Midlertidig fritagelse for nye miljøskatter kan tillades, hvor det er nødvendigt for at opveje nedsat, navnlig international, konkurrenceevne. En yderligere faktor at tage i betragtning er, hvad de pågældende virksomheder skal gøre til gengæld for at mindske den af dem forårsagede forurening. Denne bestemmelse gælder også for lempelser for skatter, der indføres i henhold til EF-lovgivning, hvor medlemsstaterne skønsmæssigt kan ansætte skattens størrelse eller træffe afgørelse om eventuelle lempelser.«
(1)

Rumænien har siden 2009 gennemført et omfattende reformprogram. Under to betalingsbalanceprogrammer har Rumænien i vidt omfang korrigeret sine eksterne makroøkonomiske ubalancer. Herudover ophævede Rådet den 21. juni 2013 ved afgørelse 2013/318/EU (1) beslutning 2009/590/EF (2) om et uforholdsmæssigt stort underskud i Rumænien. Den finanspolitiske konsolidering bør fastholdes i overensstemmelse med kravene i stabilitets- og vækstpagten med henblik på at opfylde den mellemfristede målsætning i 2015. Regeringen har genvundet fuld adgang til markedsbaseret finansiering og valutakursen har overvejende været stabil siden midten af 2009.
(69)

I det andet scenario er det forventede afkast lig med obligationernes fulde nominelle værdi, dvs. 120 mio. PLN plus en rente på 8,46 % p.a. i to år (den gældende rentesats i dette tilfælde er 1M WIBOR plus 3,7 %, hvilket for WIBOR i december 2011 resulterede i en samlet rente på 8,46 %). Kommissionen bemærker, at det forventede afkast ville være højere, hvis indløsningsperioden forlænges til 2013. Selv hvis Nauta misligholdt sine forpligtelser i 2013, er sikkerhedsstillelsens værdi på dette tidspunkt sandsynligvis højere end i 2011. For det første blev sikkerhedsstillelsens kvalitet øget ved at tilføje ny ejendom. Den samlede værdi blev således anslået til [> 190] mio. EUR af den certificerede vurderingsmand. Når de administrative procedurer i forbindelse med ændringen af lokaludviklingsplanen (eller fremskridt i denne retning) afsluttes, vil prisen for det andet tilnærme sig grundens fulde markedsværdi, da usikkerheden for potentielle investorer mindskes.
(3)

Artikel 18 i aftalen opretter et blandet tilbagetagelsesudvalg, der i henhold til artikel 18, stk. 5, fastsætter sin egen forretningsorden. Det er hensigtsmæssigt at indføre en forenklet procedure for fastlæggelsen af Unionens holdning i det blandede tilbagetagelsesudvalg med henblik på vedtagelsen af denne forretningsorden.
(78)

På grund af den løbende udvikling af markedskræfterne i denne sektor er det ikke let at fastlægge et tidspunkt, hvorfra driften af lufthavnsanlæggene uden tvivl udgør en form for økonomisk virksomhed. Rettens retspraksis afspejler dog en ændring i driften af lufthavne. Således fastslog Domstolen i sin dom i sagen Aéroports de Paris, at drift af lufthavne, som omfatter levering af lufthavnstjenesteydelser til luftfartsselskaber og forskellige tjenesteydere i lufthavnen, er former for økonomisk virksomhed, idet de dels består i tilrådighedsstillelse af lufthavnsanlæg for luftfartsselskaber og forskellige tjenesteydere mod betaling af en afgift, som driftsselskabet frit fastsætter, dels er de nævnte former for virksomhed, når der er tale om et offentligt selskab, ikke afledt af udøvelsen af beføjelser som offentlig myndighed, og de kan adskilles fra aktiviteter i forbindelse med udøvelsen af disse beføjelser (22). Derfor kan opførelse og drift af lufthavne efter afsigelse af dommen i sagen Aéroports de Paris (12. december 2000) ikke længere anses for at være en opgave, der påhviler og gennemføres af det offentlige, og som ligger uden for anvendelsesområdet for statsstøttekontrol.
(2)

Kommissionen fandt i forbindelse med sin vurdering af, om den nationale overgangsplan er fuldstændig, at der for flere anlæg manglede oplysninger om udstedelsesdatoen for den første godkendelse. Kommissionen anmodede derfor den 11. juni 2013 (3) de græske myndigheder om at fremsende de manglende oplysninger og en præcisering angående den samlede nominelle indfyrede termiske effekt for et fyringsanlæg.
(5)

Før den hidtidige tilladelse til at anvende en ordning for omvendt betalingspligt i forbindelse med leverancer af træ havde Rumænien oplevet problemer på træmarkedet på grund af markedets art og de involverede virksomheder. Denne sektor omfatter et stort antal små virksomheder, som de rumænske myndigheder har fundet det vanskeligt at kontrollere. Ved at udpege modtageren som den momsbetalingspligtige person er det ifølge de rumænske myndigheder lykkedes at forhindre momsunddragelse og momsundgåelse, og denne foranstaltning er derfor fortsat berettiget.
(6)

Kommissionen vedtog den 29. oktober 2004 et forslag til Rådets direktiv om ændring af direktiv 77/388/EØF (3) om forenkling af de momsmæssige forpligtelser, som indeholder bestemmelser, der giver medlemsstaterne mulighed for at fastsætte en tærskel for, hvor stor en årlig omsætning der kan gives momsfritagelse for, idet den dog ikke må overstige 100 000 EUR eller modværdien heraf i national valuta, med mulighed for årlig regulering. Nærværende afgørelse er i overensstemmelse med dette forslag.
(5)

For at gøre foranstaltningen tilgængelig for et større antal små og mellemstore virksomheder (SMV'er) og derved forfølge målsætningerne i Kommissionens meddelelse »Tænk småt først — en »Small Business Act« for Europa« bør Italien indrømmes tilladelse til at hæve den tærskel for årlig omsætning, under hvilken visse afgiftspligtige personer kan momsfritages, fra 30 000 til 65 000 EUR.
(1)

I overensstemmelse med Det Europæiske Råds afgørelse 2010/718/EU (1) ophørte øen Saint-Barthélemy pr. 1. januar 2012 med at være en region i Den Europæiske Unions yderste periferi og opnåede med virkning fra denne dato status af oversøisk land eller territorium som omhandlet i fjerde del i traktaten om Den Europæiske Unions funktionsmåde (TEUF). Den Franske Republik forpligtede sig til at indgå de aftaler, der var nødvendige for at beskytte Unionens interesser i denne forbindelse, bl.a. for at sikre, at mekanismerne i Rådets direktiv 2011/16/EU (2) og Rådets direktiv 2003/48/EF (3) også finder anvendelse på Saint-Barthélemy efter ændringen af øens status.
(54)

Italien kunne derfor anvende den de minimis-regel, der finder anvendelse på landbrugssektoren, på tilbagesøgning af individuel støtte fra støttemodtagere, der opfyldte alle kriterierne i den gældende de minimis-forordning (forordning (EF) nr. 1535/2007) på det tidspunkt, hvor den ulovlige støtte, der er uforenelig med det indre marked, blev ydet. I punkt 49 i Kommissionens meddelelse »Mod en effektiv gennemførelse af Kommissionens beslutninger, som pålægger en medlemsstat at tilbagesøge ulovlig og uforenelig statsstøtte« (18) hedder det, at medlemsstaten vil skulle foretage en detaljeret analyse af den støtte, der tildeles i hver enkelt sag i henhold til den pågældende støtteordning. For at kvantificere det præcise støttebeløb, der skal tilbagesøges fra de enkelte støttemodtagere i støtteordningen, vil Italien derfor skulle vurdere, i hvilket omfang støtten er blevet tildelt til et specifikt projekt, der på tidspunktet for tildelingen opfyldte samtlige kriterier for en gruppefritagelsesforordning eller en støtteordning godkendt af Kommissionen. I sådanne tilfælde kan medlemsstaten endvidere anvende de relevante de minimis-kriterier, der fandt anvendelse på tidspunktet for tildelingen af en ulovlig og uforenelig støtte, som er genstand for en tilbagesøgningsbeslutning i henhold til artikel 2 i forordning (EF) nr. 994/98 af 7. maj 1998 om anvendelse af artikel 92 og 93 i traktaten om oprettelse af Det Europæiske Fællesskab på visse former for horisontal støtte (19). I henhold til dette kriterium udgør den støtte, der tildeles i hver enkelt sag under denne foranstaltning, ikke støtte for modtagere, der på tidspunktet for tildelingen opfyldte de kriterier, der er fastlagt i den gældende de minimis-forordning (forordning (EF) nr. 1535/2007).
(1)

I artikel 54, stk. 1, første afsnit i forordning (EU) nr. 1151/2012 fastsættes det, at Kommissionen på anmodning af de producenter, som markedsfører produktet med den registrerede betegnelse, kan annullere registreringen af en beskyttet geografisk betegnelse, når det ikke er sikret, at produktet overholder varespecifikationen, eller når der ikke er markedsført et produkt med den pågældende beskyttede geografiske betegnelse i mindst syv år.
(2)

Kommissionen meddelte den 1. april 2011 Den Tjekkiske Republik, at betegnelsen »máslo« er defineret og underlagt betingelser for anvendelsen i medfør af Rådets forordning (EF) nr. 1234/2007 (2) og navnlig artikel 115 i bilag XV hertil, hvorefter der bl.a. stilles krav om et mælkefedtindhold på mindst 80 %, men under 90 %; beskrivelsen af produktet »Pomazánkové máslo« opfylder imidlertid ikke disse betingelser. Efter at Kommissionen havde anlagt et traktatbrudssøgsmål den 25. januar 2011, bekræftede Domstolen i forbindelse med dom af 18. oktober 2012 i sag C-37/11, at betegnelsen »Pomazánkové máslo« ikke var forenelig med de nævnte bestemmelser i forordning (EF) nr. 1234/2007.
Medlemsstaterne skal senest den 31. maj 2015 have forelagt Kommissionen en økonomirapport i elektronisk form i overensstemmelse med det format, der er fastlagt i bilag III til denne afgørelse. For at være støtteberettigede skal de afholdte udgifter være betalt inden tidspunktet for indgivelse af betalingsanmodningen. Dokumentation for alle de i økonomirapporten angivne nævnte udgifter sendes kun til Kommissionen, hvis denne anmoder herom.
—

Valideret på malede majsfrø (godkendte referencematerialer [CRM IRMM-413]), som indeholder blandinger af genetisk modificeret MON 810-majs og konventionelle majs, af det tyske forbundsinstitut for risikovurdering (BfR) i samarbejde med American Association of Cereal Chemists (AACC), Europa-Kommissionens Fælles Forskningscenter (JRC) (Institut for Referencematerialer og -målinger (IRMM), Institut for Sundhed og Forbrugerbeskyttelse (IHCP)) og GeneScan, Berlin, offentliggjort på http://gmo-crl.jrc.ec.europa.eu/summaries/Mon810_validation_report.pdf Referencemateriale: ERM-BF413k, der fås via Europa-Kommissionens Fælles Forskningscenter (JRC), Institut for Referencematerialer og -målinger (IRMM), på adressen http://www.irmm.jrc.be/html/reference_materials_catalogue/index.htm
(13)

På grundlag af EFSA's udtalelser synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MON89034 × 1507 × MON88017 × 59122-majs, herunder alle mulige kombinationer af de individuelle transformationsbegivenheder, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende afgørelse, bør foder, der indeholder eller består af de GMO'er, og andre produkter end fødevarer og foder, der indeholder eller består af de GMO'er, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(13)

På grundlag af EFSA's udtalelser synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MON89034 × 1507 × NK603-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende afgørelse, bør foder, der indeholder eller består af MON89034 × 1507 × NK603-majs, og andre produkter end fødevarer og foder, der indeholder eller består af MON89034 × 1507 × NK603-majs, og som der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
(5)

Med henblik på Kroatiens tiltrædelse af Unionen og for at sikre dens deltagelse som kontraherende part i aftalen fra datoen for dens tiltrædelse bør protokollen anvendes midlertidigt fra den pågældende dato —
vii.

gennemførelse af alle afmonterings- og nedrivningsoperationer ved: a) om muligt at udskifte varmvalsning af udstyr med koldvalsning b) at opbevare forurenet udstyr i dertil indrettede områder c) at vaske gulvene i arbejdsområdet hyppigt d) at foretage hurtig rengøring efter kviksølvudslip ved at anvende sugeudstyr med aktive kulfiltre e) at redegøre for affaldsstrømme f) at adskille affald forurenet med kviksølv fra ikke-forurenet affald g) at dekontaminere affald forurenet med kviksølv ved hjælp af mekaniske og fysiske rensningsteknikker (f.eks. skylning, ultralydsvibration, støvsugere), kemiske rensningsteknikker (f.eks. skylning med hypochlorit, chloreret brine eller hydrogenperoxid) og/eller varmebehandlingsteknikker (f.eks. destillation) h) om muligt at genbruge eller genvinde dekontamineret udstyr i) at dekontaminere den bygning, der indeholder cellelokalerne, ved at rengøre vægge og gulve fulgt af coating eller maling for at give dem en uigennemtrængelig overflade, hvis bygningen skal bruges igen j) at dekontaminere eller forny spildevandsindsamlingssystemerne i eller omkring anlægget k) at begrænse adgangen til arbejdsområdet og rense udsugningsluften, når der kan forventes høje kviksølvkoncentrationer (f.eks. ved højtryksrens); teknikker til rensning af udsugningsluft omfatter adsorption på jod- eller svovlbehandlet aktivt kul, vask med hypochlorit eller chloreret brine eller tilsætning af chlor for at danne fast dikviksølvdichlorid l) at rense spildevand, der indeholder kviksølv, herunder vaskevand fra rengøring af beskyttelsesudstyr m) at overvåge kviksølvindholdet i luft, vand og affald, herunder i et passende tidsrum efter afslutningen af afviklingen eller omstillingen
(9)

Hvad angår de supplerende indsendte oplysninger konstaterede Kommissionen desuden, at emissionslofterne for årene 2016 og 2019 var beregnet ved hjælp af de relevante data og formler, og at beregningerne var korrekte. Irland har givet tilstrækkelige oplysninger om de foranstaltninger, der vil blive iværksat for at gennemføre emissionslofterne, overvågningen og rapporteringen til Kommissionen om gennemførelsen af den nationale overgangsplan.
(3)

Rådet har bemyndiget Kommissionen til at føre forhandlinger om en ny protokol, ifølge hvilken EU-fartøjer tildeles fiskerimuligheder i de farvande, som fiskerimæssigt henhører under Kongeriget Marokkos højhedsområde eller jurisdiktion. Forhandlingerne mundede ud i, at der blev paraferet en ny protokol den 24. juli 2013.
(2)

I tilfælde af et udbrud af Newcastle disease er der en risiko for, at sygdomsagenset spreder sig både til andre fjerkræbedrifter i den pågældende medlemsstat og til andre medlemsstater og tredjelande via handel med levende fjerkræ eller produkter heraf.
(5)

Spanien indsendte sit nationale program for indsamling, forvaltning og anvendelse af data i fiskerisektoren for perioden 2011-2013, jf. artikel 4, stk. 4 og 5, i forordning (EF) nr. 199/2008. Dette program blev godkendt i 2011 i overensstemmelse med artikel 6, stk. 3, i samme forordning ved afgørelse C(2011) 7645. Spanien har indsendt ændringer til sit nationale program for 2012, jf. artikel 5, stk. 2, i forordning (EF) nr. 199/2008. Kommissionen godkendte disse ændringer i 2012 i overensstemmelse med artikel 6, stk. 3, i samme forordning ved afgørelse C(2012) 7499. Spanien har ikke indsendt ændringer til sit nationale program for 2013.
(2)

Der er ved beslutning 2009/470/EF fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. Unionen skal, for at bidrage til at få udryddet aviær influenza hurtigst muligt, yde et finansielt tilskud til medlemsstaternes støtteberettigede udgifter. Artikel 4, stk. 3, første og andet led, i nævnte beslutning indeholder bestemmelser om, hvilken procentdel af medlemsstaternes udgifter tilskuddet skal udgøre.
(1)

Fælleserklæringen fra topmødet om det østlige partnerskab i Warszawa af 30. september 2011 bekræfter den politiske støtte til øget mobilitet for borgerne gennem visumliberalisering og ønsket om gradvist at indføre visumfrie rejser for parternes statsborgere.
DA Den Europæiske Unions Tidende L 320/33

DEN UDENRIGS- OG SIKKERHEDSPOLITISKE KOMITÉS AFGØRELSE EUTM MALI/3/2013

af 12. november 2013

om accept af bidrag fra tredjelande til Den Europæiske Unions militærmission for at bidrage til uddannelsen af Malis væbnede styrker (EUTM Mali)

(2013/697/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38, stk. 3,

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 8, stk. 2, og

ud fra følgende betragtninger:

(1) Rådet bemyndigede ved artikel 8, stk. 2, i afgørelse 2013/34/FUSP Den Udenrigs- og Sikkerhedspolitiske Komité (PSC) til at træffe de relevante afgørelser om accept af de foreslåede bidrag fra tredjestater.

(2) På baggrund af henstillingerne fra den øverstbefalende for EU-missionen og rådgivning fra Den Europæiske Unions Militærkomité vedrørende Det Schweiziske Forbunds bidrag bør bidraget fra Det Schweiziske Forbund accepteres.

(3) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET DENNE AFGØRELSE:

Artikel 1

Bidrag fra tredjelande

1. Bidraget fra Det Schweiziske Forbund til Den Europæiske Unions militærmission for at bidrage til uddannelsen af Malis væbnede styrker (EUTM Mali) accepteres og betragtes som værende væsentligt.

2. Det Schweiziske Forbund er fritaget for betaling af finansielle bidrag til EUTM Mali.

Artikel 2

Ikrafttræden

Denne afgørelse træder i kraft på dagen for vedtagelsen.

Udfærdiget i Bruxelles, den 12. november 2013. På Den Udenrigs- og Sikkerhedspolitiske Komités vegne W. STEVENS Formand

(1) EUT 14 af 18.1.2013, s. 19.
(4)

For at sikre, at EU-fartøjer kan fortsætte fiskeriet, bør den nye protokol anvendes midlertidigt fra den 1. januar 2014, indtil de nødvendige procedurer for indgåelse af protokollen er afsluttet.
(9)

Endvidere er der ingen tegn af, at EU-markedets stabilitet er blevet forstyrret som følge af importen af friske bananer fra Peru ud over den definerede årlige udløsende importmængde, eller at dette havde nogen betydelig indvirkning på situationen for EU-producenterne.
(9)

I henhold til direktiv 98/8/EF skal godkendelser af biocidholdige produkter, som indeholder bromadiolon, være underlagt alle egnede og disponible risikoreducerende foranstaltninger, herunder også at produktet er begrænset til erhvervsmæssig brug. Den videnskabelige vurdering forud for optagelsen af bromadiolon i direktiv 98/8/EF konkluderede, at kun fagfolk kan forventes at følge anvisningerne til begrænsning af risikoen for sekundær udsættelse af dyr uden for målgruppen og anvende produkterne på en sådan måde, at udvikling og spredning af resistens undgås. Den begrænsning, at produkterne kun må anvendes af fagfolk, bør derfor i princippet anses for at være en egnet forebyggende risikoforanstaltning, særligt i medlemsstater, hvor der forekommer resistens overfor bromadiolon.
(2)

I tilfælde af et udbrud af aviær influenza er der en risiko for, at sygdomsagenset spreder sig både til andre fjerkræbedrifter i den pågældende medlemsstat og til andre medlemsstater og tredjelande via handel med levende fjerkræ eller produkter heraf.